open-index/open-wikipedia-markdown huggingface dataset:
Thongchai McIntyre

duimnael|regs|Thongchai McIntyre
**Thongchai "Bird" McIntyre** (Thai: ธงไชย แมคอินไตย์, uitgespreek [tʰōŋ.tɕʰāj]; Gebore **Albert Thongchai McIntyre**; 8 Desember 1958) is 'n Thaise popsanger van Skotse afkoms. Hy het in 1986 sy debuutalbum uitgereik. Hy staan ook soms bekend as **Bird Thongchai**, **Phi Bird** of eenvoudig **Bird**. 

Hy word as die No.1-superster in Thailand beskou, en is een van die suksesvolste sangers in die geskiedenis van Thailand, met meer as 25 miljoen albumverkope. Hy is veral bekend vir sy snaar (Thaise pop) en luk thung-musiek. Hy het ook in talle rolprente, musiekblyspele en tv-advertensies verskyn.

## Eksterne skakels
Kristalgenesing

duimnael|Kristalle soos hierdie spookkwarts word in alternatiewe medisyne gebruik

**Kristalgenesing** (of **edelsteenbehandeling**) is 'n pseudowetenskaplike alternatiewe mediese tegniek wat kristalle of halfedelstenne soos kwarts, ametis of opale gebruik. Aanhangers van die tegniek beweer dat hierdie genesende kragte het, hoewel daar geen wetenskaplike basis vir hierdie bewering is nie.

## Metode 
Beoefenaars van kristalgenesing beweer dat sekere fisiese eienskappe - bv. vorm, kleur en merke - die kwale wat 'n klip kan genees, bepaal. Die praktisyns plaas kristalle op verskillende dele van die liggaam, wat verband hou met die ligging van Chakras, of om die liggaam in 'n poging om 'n energienetwerk te vorm, wat veronderstel is om die kliënt met genesende energie te omring. Desondanks het wetenskaplike ondersoeke nie die bewerings dat sulke chakras of energienetwerke bestaan, bevestig nie. Daar is geen bewyse dat kristalgenesing 'n groter uitwerking op die liggaam het as enige ander plasebo nie; om hierdie redes is dit 'n pseudowetenskap.

## Kommersialisering 
In 2018 word die wêreldwye welstandsbedryf op ongeveer $3,7 biljoen gewaardeer. Kristalle vorm slegs 'n klein gedeelte daarvan, maar Google-soeke na "Krystalgenesing" het met 40% gestyg van 2015 tot 2019. Die praktyk skep kommersiële vraag na kristalle, wat lei tot skade aan die omgewing en die misbruik van kinderarbeid om die kristalle te ontgin. Indië, China, Brasilië en Madagaskar is die belangrikste produsente van kristalle. In Madagaskar word die meeste kristalle gemyn in onveilige, nie-industriële of "tuisgemaakte" myne, met ouers en kinders wat saamwerk om kristalle te grawe uit putte en tonnels wat hulle self grawe.

Kristalgenesing neem toe in Suid-Afrika met die voorkoms van opleidingskursusse vir die gebruik van die kristalle by plekke soos *Soul Array*.

## Sien ook 
*Holistiese genesing

## Verwysings
Nonzee Nimibutr

duimnael
**Nonzee Nimibutr** (Thai: นนทรีย์ นิมิบุตร, RTGS: Nonsi Nimibut; gebore in 1962 in Nonthaburi Province, Thailand) is 'n Thaise filmregisseur, filmprodusent en draaiboekskrywer. Hy is veral bekend vir sy spookriller, Nang Nak, en word in die algemeen beskou as die leier onder 'n 'New Wave' van Thaise filmmakers wat ook Pen-Ek Ratanaruang, Wisit Sasanatieng en Apichatpong Weerasethakul insluit.

## Eksterne skakels
GJ 3512

**GJ 3512** is ’n rooidwergster 31&nbsp;ligjare van die Son af. Dit het ’n gasreus wat om hom wentel.

GJ&nbsp;3512 het ’n massa van rofweg 0,12 keer dié van die Son en sy planeet, GJ&nbsp;3512b, het ’n minimum massa van 0,46 dié van Jupiter. Die ster se massa is net 250 keer dié van die gasreus, en dit werp twyfel oor tradisionele modelle van planeetvorming.

## Verwysings
## Verwysings
Balletterme

duimnael|**Natalie Böck - La Fille mal gardeé**
Ballet maak meer as die meeste ander beroepe van sy eie "taal" gebruik. Daar is byvoorbeeld 'n groot aantal Franse terme vir passies, posisies en houdings, wat ook 'n bewys is van die belangrikheid van Frankryk en die Franse in die ontwikkeling van hierdie kunsvorm. Die term *ballerina* is 'n Italiaanse benaming vir 'n danseres met 'n "hoë rang". Die begrip *prima ballerina* het ook sedertdien ontstaan en word gebruik vir die belangrikste danseres in 'n groep van 2 of 3 ballerinas.

'n *Pas de deux* is 'n dans vir twee persone. In klassieke ballet kan 'n *prima ballerina* en 'n *premier danseur* (hoofdanser) hul vaardigheid vertoon in 'n grand pas de deux, wat gewoonlik uit 'n entrée, ŉ adagio, variasies vir die man en vir die vrou en 'n skouspelagtige coda (slotgedeelte) bestaan. Benewens die pas de deux, is daar ook die pas de troix (vir drie), die pas de quatre (vir vier) en so meer, tot en met die pas de dix (vir tien). Die optel van 'n dansmaat word deurgaans met die Engelse woord *lift* aangedui.

Nog moderne Engelse dansterme wat gereeld gebruik word, is *contraction* en *release*, wat op die saamtrek en ontspan van die liggaamspiere dui. Balletskoene met verstewigde punte word *pointes* genoem. In 1880 het die *tutu*, 'n kort balletrokkie van verskeie lae gaasmateriaal, ontstaan. Die romantiese tutu, wat tot by die enkel reik en soms 'n *jupponage* genoem word, is sedert 1830 gebruik. Nog balletterme wat dikwels gebruik word, is die volgende:

*Assemble*: 'n Sprong wat op twee voete begin en eindig.

*Batteren*: 'n Springpassie waartydens die bene een of meer keer in die lug gekruis of teen mekaar geslaan word.

*Cambre*: 'n Beweging waarin die liggaam van die middel af onder toe gebuig word.

*Chasse*: 'n Passie waartydens die voete nie van die grond gelig word nie.

*Développé*: 'n Beweging waarin die been met 'n hoek van 45 of 90 grade

vorentoe, sywaarts of agtertoe gestrek word.

*Echappé*: 'n Passie waartydens die voete gelyktydig van 'n geslote posisie na die tweede posisie beweeg word.

*Fouetté*: 'n Vinnige swaaibeweging van die been.

*Glissade*: 'n Glystap wat in 'n geslote posisie begin en eindig.

*Jete*: 'n Sprong van die een been na die ander.

Pirouette: 'n Draai op een been.

## Bronnelys 
* Wêreldspektrum, 1982, , volume 2, bl. 159, 160
Homo luzonensis

***Homo luzonensis*** is ’n uitgestorwe spesie oermense in die genus *Homo*. In 2007 is ’n middelvoetbeen (MT3) in die Callaogrot op die eiland Luzon, Filippyne, ontdek deur die Filippynse argeoloë Armand Mijares en Philip J. Piper. Florent Détroit het dit aanvanklik as dié van ’n moderne mens geëien. Die ouderdom is deur middel van uraan-lood-datering vasgestel op 66&nbsp;700 ± 1&nbsp;000 jaar, terwyl verwante faunaoorblyfsels en ’n hominiene tand wat in 2011 gevind is, gedui het op ’n ouderdom van sowat 50&nbsp;000 jaar.

In 2019 het Armand Mijares et al. die ontdekking aangekondig van "nog twaalf hominiene elemente wat minstens drie individue verteenwoordig en wat gevind is in dieselfde stratigrafiese laag van die Callaogrot as die voorheen ontdekte middelvoetbeen". Hulle het die fossiele geïdentifiseer as behorende tot ’n nuwe spesie, *Homo luzonensis*, op grond van verskille van vorige geïdentifiseerde spesies in die genus *Homo*. Dié sluit in *H. floresiensis* en *H. sapiens*. 

Sommige wetenskaplikes dink egter nog bewyse is nodig om te bevestig dat die fossiele dié van ’n nuwe spesie is, eerder as ’n plaaslik aangepaste groep van ander *Homo*-bevolkings, soos *H. erectus* of *H. denisova*.

## Beskrywing
thumb|links|220px|Die binnekant van die Callaogrot, waar die fossiele ontdek is.
thumb|links|220px|Vyf fossiele tande wat moontlik aan *H. luzonensis* behoort.

Hoewel die aanvanklike hipotese oor die migrasie van mense na die Filippyne daarop gedui het dat landbrûe tydens die laaste ystyd gebruik is, dui moderne batimetriese studies van die Mindorostraat en Sibutudeurgang daarop dat nie een van hulle heeltemal toe was nie en dat Luzon en ander oseaaneilande van die Filippyne altyd oor die see bereik sou moes word.

Die klein kiestande van die hominiene dui daarop dat hulle moontlik eilandverdwerging ondergaan het, nes *H. floresiensis*, 

## Ontdekking
Op 5 Mei 2007 het ’n navorsingspan van die Filippyne, Frankryk en Australië ’n middelvoetbeen ontdek tydens uitgrawings in die Callaogrot. Die morfologiese eienskappe van die fossiele het sonder twyfel met dié van die genus *Homo* ooreengestem, en dit was destyds die oudste bewyse van die teenwoordigheid van dié genus in die Filippyne. In die wetenskaplike beskrywing van die fossiel in 2010 is dit geïdentifiseer as behorende tot *H. sapiens*. In 2011 is nog vinger- en toonbene saam met vyf kiestande ontdek, en dit is ook beskryf as dié van *H. sapiens*.

In April 2019, in ’n studie deur Florent Détroit et al., is die fossiele geëien as dié van ’n aparte spesie oermense, wat *Homo luzonensis* gedoop is. Die fossiele word tans in die Nasionale Museum van die Filippyne gehou.

## Verwysings 
## Eksterne skakels 
*
*
*15px Hierdie artikel is vertaal uit die Engelse Wikipedia
Douglas Boyd

**Douglas Boyd** (gebore in 1959 in Glasgow, Skotland) is 'n Britse hobospeler en dirigent. Hy het as 'n leerling van Janet Craxton die hobo by die Koninklike Akademie van Musiek in Londen studeer, en was later 'n student van Maurice Bourgue in Parys. In 1984 het hy die Jong Kunstenaars Internasionale Oudisies gewen, welke tot sy New Yorkse buiging by Carnegie Hall gelei het.  

Boyd was een van die stigterslede van die Kamerorkes van Europa (KOE), en het van 1981 tot 2002 as die orkes se prinsipiële hobospeler gedien. Gedurende sy tyd saam met die KOE het hy 'n belangstelling in dirigeer ontwikkel. Onder sy eerste mentors in die verband tel Claudio Abbado en Nikolaus Harnoncourt.  Hy het ook leiding ontvang van Paavo Berglund en Colin Davis. In 2006 het Boyd sy uitvoerings-loopbaan op die hobo gestaak ten einde voltyds op sy dirigeerloopbaan te kan fokus.

In 2001 het Boyd musiekdirekteur van die Manchester Camerata geword, welke sy eerste ernstige dirigeer-pos was. Hy het verskeie opnames saam met die Manchester Camerata vir die Avie plate-etiket gedirigeer, insluitende musiek van Beethoven, Mozart en Mahler. Boyd het sy tyd by die Manchaster Camerata afgesluit na die 2010–2011 seisoen. Boyd het ook as hoofdirigent van die Stad van Londen Sinfonia gedien.  In November 2012 was Boyd met onmiddellike effek as artistieke direkteur van die Garsington Opera aangewys.

Buite die Verenigde Koninkryk het die Orchester Musikkollegium Winterthur in April 2008 die aanstelling van Boyd as die orkes se hoofdirigent aangekondig, met ingang van die 2009–2010 seisoen.  Boyd het sedertdien sy Winterthur kontrak verleng tot die 2015–2016 seisoen, en sy ampstermyn na die 2015-2016 seisoen afgesluit. Boyd het die Winterthur orkes in kommersiële opnames gedirigeer in die musiek van Wolfgang Amadeus Mozart, Felix Mendelssohn en Josef Rheinberger.  Op 1 Julie 2015 het Boyd die nuwe musiekdirekteur van die Orchestre de chambre de Paris geword.

In die VSA was Boyd se eerste verskyning as dirigent saam met die Gardner Kamerorkes in 2000 gewees. In 2002 het Boyd saam met Paula Robison mede-artistieke direkteur van die orkes geword.  In 2004 het hy een van die eerste Artistieke Vennote van Saint Paul Kamerorkes (SPKO) geword.  In 2006 het hy sy kontrak met die SPKO tot en met die 2009–2010 seisoen verleng. Hy het sy ampstermyn as Artistieke vennoot by die SPKO in September 2009 afgesluit. Hy het die eerste keer in Desember 2006 die Colorado Simfonieorkes gedirigeer, en was in Januarie 2008 as die orkes se prinsipiële gasdirigent aangewys, met 'n kontrak van drie jaar, met twee weke se verskynings as gas-dirigent per seisoen. het drie kinders, Iona, Sebastian en Sam. Die gesin woon in Londen.

## Verwysings
## Eksterne skakels
* Webwerf van Douglas Boyd
* Frank Salomon agentskap, biografie
*
Palmy

**Eve Pancharoen** (Thai: อีฟ ปานเจริญ; 7 Augustus 1981), welbekend onder haar verhoognaam **Palmy** (Thai: ปาล์มมี่), is 'n Thai van Belgiese afkoms-sanger wat verskeie albums opgeneem en uitgereik het, waaronder konsert-DVD's op die GMM Grammy-etiket, begin met haar self-getitelde solo-debuut, Palmy, in 2001. Palmy het 'n verskeidenheid gewilde musiekstyle op elk van haar vier solo-albums ondersoek en saam met die Thaise ska-band T-Bone saamgewerk om eksperimentele weergawes van haar treffers te maak (sien Flower Power Concert en The Acoustic Album). ) Alhoewel haar solo-opname in 2006 Beautiful Ride was, het sy voortgegaan om live saam met T-Bone op te tree, en het sy opgetree as 'n gassanger op ander konserte en musiekfeeste. Sy is hoofsaaklik suksesvol in Asiatiese lande (veral Korea, Japan, Thailand en Singapoer), maar het ook in Australië en die Verenigde Koninkryk opgetree.

## Eksterne skakels
Aed Carabao

duimnael|Aed Carabao

**Aed Carabao** (Thai: แอ๊ด คาราบาว; RTGS: *aet kharabao*) is die verhoognaam van **Yuenyong Opakul** (Thai: ยืนยง โอภากุล; RTGS: *yuen-yong o-phakun*) (gebore 9 November 1954). Carabao is 'n akteur en sanger / liedjieskrywer en leier van die Thaise rockgroep Carabao. 

## Eksterne skakels
Jannine Weigel

duimnael|Jannine Weigel

**Jannine Parawie Weigel** (Thai: ญานนีน ภารวี ไวเกล; gebore op 30 Julie 2000), ook bekend onder die Thaise bynaam **Ploychompoo** (Thai: พลอยชมพู), is 'n Thai van Duitse afkoms. Sy is 'n sangeres, aktrise en model.

## Eksterne skakels
Washington-monument

duimnael|Washington-monument (September 2019)
Die **Washington-monument** (Engels: **Washington Monument**) is in die stad Washington D.C. geleë. Dit is opgerig ter nagedagtenis van die eerste Amerikaanse president, George Washington, en is ontwerp deur Robert Mills. Met 'n hoogte van meer as 169 meter is die Washington-monument die hoogste obelisk wat ooit gebou is. Dit is gebou met marmer, graniet en sandsteen. Die monument vorm deel van die sogenaamde *National Mall*, wat strek van die Capitol tot die Washington-monument.

Die bou van die monument het in 1848 begin, maar dit is eers in 1884 voltooi, amper dertig jaar na die dood van die argitek. Die vertragings is veroorsaak deur 'n gebrek aan hulpbronne en die uitbreek van die Amerikaanse Burgeroorlog. Weens die baie vertragings in die bou van die obelisk, is verskillende soorte marmer gebruik vir die boonste en onderste helfte. As gevolg hiervan kan daar steeds 'n verskil in kleur tussen die bo- en onderkant (op 'n hoogte van 45 meter) gesien word, wat die oorspronklike konstruksie onderskei van die voltooiing in 1876. Die monument is toeganklik vir die publiek. 'n Hysbak neem besoekers na die bopunt van die obelisk waar relatief klein (ongeveer 1 m2) vensters in al vier mure aangebring is.

## Eksterne skakels
Chelasie

duimnael|'n Organiese molekule wat tot 'n metaal chelaat
**Chelasie** is 'n tipe binding van ione en molekules aan metaalione. Dit behels die vorming of teenwoordigheid van twee of meer aparte koördinaatbande tussen 'n polidentaat (meervoudig gebind) ligand en 'n enkele sentrale atoom. Hierdie ligande word chelante, chelators, chelaterende middels of sekwestermiddels genoem en is gewoonlik organiese molukules.

Chelasie is nuttig in toepassings soos die verskaffing van voedingsaanvullings, in chelaatterapie om giftige metale uit die liggaam te verwyder, as kontrasmiddels in MRI-skandering, in die vervaardiging van homogene katalisators, in chemiese waterbehandeling om metale te verwyder en in kunsmisstowwe .

## Verwysings
Jean-Pierre Rampal

**Jean-Pierre Louis Rampal** (7 Januarie 1922 – 20 Mei 2000) was 'n Franse fluitspeler. Hy word daarmee gekrediteer dat hy "die Westerse konsertfluit se aansien en gewildheid as solo klassieke instrument herstel het na dit wat dit voor die 19de eeu geniet het."

## Eksterne skakels 
*''L'Association Jean-Pierre Rampal*
*Jean Pierre-Rampal Fluit-kompetisie Die 8ste Jean-Pierre Rampal Internasionale Fluit-kompetisie sal in Parys van 23 September tot 4 Oktober 2008 gehou word as deel van die *Concours internationaux de la Ville de Paris*.
**Fanfaire* huldeblyke aan Rampal
*Programme, inleiding en fotos van sy drie bekroonde toere van Suidelike-Afrika, 1959–73
*Fotos van Jean-Pierre Rampal by die *Académie Internationale d'Eté'' in Nice, 1968 & 1970
*Fotos van Rampal  in repetisie met Aaron Copland by Saratoga Springs, New York, 1979
* J-P Rampal toer Suidelike-Afrika saam met die Franse Windkwintet, 1963
*Huldeblyke aan Rampal na sy dood insluitende van James Galway
* 

## Verwysings
Robert Veyron-Lacroix

**Robert Veyron-Lacroix** (13 Desember 1922, Parys – 3 April 1991, Garches) was 'n Franse klavesimbelspeler en pianis.Sy na-oorlogse loopbaan is veral ingeneem deur sy musikale vennootskap met die gevierde Franse fluitspeler, Jean-Pierre Rampal.

## Vroeë lewe
Hy was die seun van 'n industrialis en het sy talent op 'n vroeë ouderdom ten toon gestel. Hy het saam met Marcel Samuel-Rousseau en Yves Nat aan die *Conservatoire de Paris* studeer, en eerste pryse vir klavier, klavesimbel, harmonie, kontrapunt, begeleiding, solfeggio, en teorie gewen.

## Loopbaan
Hy het sy Franse Radio-debuut in 1949 gemaak en 'n loopbaan as solis in beide kamer- en orkestrale musiek begin. Hy het gereeld opgetree tydens musiekfeeste in Europa, en het in Afrika, Amerika en die Verre-Ooste getoer. Veyron-Lacroix se tegniese vermoë en sensitiewe musikaliteit het gehelp om 'n bevredigende vennootskap te skep in die onmiddellike na-oorlogse jare saam met Jean-Pierre Rampal. Van hulle eerste openbare opvoering by die Salle Gaveau in Parys in 1949 (op 'n tydstip toe konserte vir fluit en klavier oudmodies was), het hulle voortgegaan om vir dertig jaar regoor die wêreld saam op te tree. Hulle het baie pryse vir hul opnames gewen. In die vroee 1980's het Veyron-Lacroix as gevolg van gesondheidsredes van die vennootskap onttrek, en Rampal het 'n nuwe duet gevorm met die Amerikaanse pianis John Steele Ritter. Veyron-Lacroix het baie kontemporêre werke gespeel, insluitende die Concerto pour clavecin et orchestra deur Jean Françaix, concertos deur Jean-Michel Damase en Darius Milhaud, 'n sonate vir fluit en klavier deur André Jolivet, en werke deur Maurice Ohana, Jacques Charpentier en Tony Aubin.

## Onderwys
Veyron-Lacroix het met ingang 1956 aan die Schola Cantorum in Parys klas gegee, en vanaf 1959 aan die Académie international d'été de Nice. Hy was vanaf 1967 tot 1988 'n professor aan die Paryse Konservatorium gewees. In 1955 het hy 'n boek getiteld *Recherche de musique ancienne* gepubliseer.

## Opnames en pryse
Veyron-Lacroix se opnames sluit Bach se klawerbordmusiek, Haydn se klawerbordconcertos, klawerbordsonates deur Cimarosa, Falla se klavesimbelconcerto, Poulenc se Concert champêtre, en die Roussel Divertissement Op.6, in. Sy solo opnames het in 1954, 1955, 1960, 1964 en 1965 die Grand Prix du Disque gewen.

## Verwysings
*Biografie op die Bach Kantates Webwerf
*Baker, *Biographical Dictionary of 20th Century Classical Musicians*, 1997.

## Eksterne skakels 
* Robert Veyron-Lacroix webwerf (VSA)
* Robert Veyron-Lacroix webwerf (Frankryk)
Melvyn Tan

**Melvyn Tan** (Chinees: 陈万荣}}; gebore op 13 Oktober 1956) is 'n Singapoers-gebore Britse klassieke pianis wat bekend is om sy studie van historiese uitvoeringspraktyke op outentieke - of periode-instrumente.Hy het van 'n jong ouderdom af na Engeland gereis ten einde musiek te studeer, eers by die Yehudi Menuhin-skool toe hy twaalf jaar oud was, en later by die Koninklike Kollege van Musiek in Londen. en reeds 'n besige konsertloopbaan begin het en Britse burgerskap verkry het.Gedurende sy ontwikkeling as pianis het Tan 'n passie ontwikkel vir die fortepiano, welke hy regdeur sy loopbaan bevorder het. Hy het hierdeur ander musici se persepsies betreffende die instrument verander. Hy het nou hoofsaaklik na die pianoforte teruggekeer en gee dikwels uitvoerings van 'n wye repertorium van Bach tot Messiaen. Hy woon sedert 1978 in Londen en gee wêreldwyd konserte. In 2007 het hy by die Koninklike Akademie van Kunste vir Jasper Conran se Londense Modeweek versameling opgetree.

## Verwysings 
## Eksterne skakels 
*http://www.melvyntan.com
*Meesterklas met Melvyn Tan by Villa Medici Giulini, Briosco (MB) Italië
Giangiacomo Feltrinelli

duimnael|Giangiacomo Feltrinelli in 1970
**Giangiacomo Feltrinelli** [dʒanˈdʒaːkomo feltriˈnɛlli] (* 19 Junie 1926 in Milaan, †  14 Maart 1972 in Segrate naby Milaan), genoem *Osvaldo*, was 'n invloedryke Italiaanse uitgewer en sakeman in die dekades ná die Tweede Wêreldoorlog. Hy was die stigter van die uitgewery en boekwinkelketting Feltrinelli. Die uitgewery het - drie jaar ná sy stigting in Milaan - in 1957 internasionale bekendheid verwerf met die publikasie van die wêreld se eerste uitgawe van Boris Pasternak se roman *Dokter Zjiwago* gepubliseer het - nadat 'n manuskrip daarvan uit die Sowjetunie gesmokkel kon word.

Feltrinelli, wat in een van die welvarendste Italiaanse families gebore is (die gebroeders Feltrinelli het in die 19de eeu 'n fortuin in die houthandelbedryf verdien), het belang in sosiale kwessies gestel en hom sowel as sosialistiese en kommunistiese politikus asook as ondergrondse aktivis in die klassestryd begewe. In 1957 het hy bande met die Kommunistiese Party van Italië verbreek nadat die publikasie van *Dokter Zjiwago* deur die party gekritiseer is. In dieselfde jaar het die eerste *La Feltrinelli*-boekwinkel in Pisa sy deure geopen. Die ketting sou later tot die grootste in Italië groei.

Uit vrees vir 'n neofascistiese staatsgreep in Italië het Feltrinelli in 1970 'n militante aktivistegroep, die *Gruppi di Azione Partigiana (GAP)*, in die lewe geroep. In die sogenaamde Loodtydperk (*Anni di piombo*), 'n periode van politieke onstabiliteit in Italië gedurende die laat 1970's en vroeë 1980's, was GAP naas die Rooi Brigades (*Brigate Rosse*) een van die aktiefste linkse groeperings wat geweldpleging as politieke middel goedgekeur het. Giangiacomo Feltrinelli het uiteindelik in die laat 1960's ondergeduik en is op 15 Maart 1972 naby Segrate dood aangetref, blykbaar nadat springstof, waarmee 'n hoogspanningsmas opgeblaas en 'n kragonderbreking in die metropolitaanse gebied van Milaan veroorsaak sou word, voortydig ontplof het - aldus die bevinding van die amptelike ondersoek van sy afsterwe. Gerugte, dat hy moontlik die slagoffer van 'n sluipmoord in staatsopdrag geword het, doen steeds die rondte.

Die uitgewery *Giangiacomo Feltrinelli Editore* is vervolgens deur sy eggenote Inge Feltrinelli (1930−2018), 'n boorling van Duitsland en wêreldberoemde fotograaf, bestuur. Sy is opgevolg deur hul seun Carlo. In 2001 het 'n biografie oor Giangiacomo Feltrinelli uit die pen van sy seun onder die titel *Senior Service* verskyn.

## Verwysings
Anthony Pleeth

**Anthony Pleeth**, gebore in 1948 in Londen, is 'n Engelse tjellis wat spesialiseer in die kuns van historiese uitvoeringspraktyke en histories-ingeligte uitvoerings van musiek vanuit die 18de en 19de eeue op outentieke - of periode-instrumente.

## Biografie en loopbaan 
Pleeth het tjello saam met sy vader, die bekende tjellis William Pleeth, by die Guildhall Musiek - en dramaskool studeer. Hy het in 1966 die Goue Medalje aldaar gewen. Hy het sy eerste opname op 13-jarige ouderdom vir die BBC gemaak. Hy was 'n stigterslid van die Galliard-trio (saam met Trevor Pinnock, klavesimbel en Stephen Preston (fluit)), saam met wie hy vanaf 1965 tot die trio se ontbinding in 1972 gespeel het. Hy was die prinsipiële tjellis van Die Akademie van Antieke Musiek, en later van die *The English Concert*, wat hy in 1985 verlaat het. Hy het egter tot 1991 'n lid van die *English Concert Chamber Group* gebly. Sy opnames sluit die tjelloconcertos van Vivaldi met die *English Concert* en die Akademie van Antieke Musiek in. Hy het ook opgetree as die tjellosolis in baie orkesstukke en concerti grossi met die genoemde twee orkeste. Hy het die volledige tjellosonates deur Geminiani en Marcello (met Christopher Hogwood en Richard Webb) en Vivaldi (met Robert Woolley en Suki Towb); trio sonates deur Händel en Corelli; en kamermusiek deur J. C. Bach met die *English Concert Chamber Group* opgeneem. Hy het saam met die fortepianis Melvyn Tan Beethoven se volledige sonates en variasies vir tjello en klavier opgeneem. Sy musikale belangstelling is nie slegs beperk tot uitvoerings op outentieke - of periode-instrumente nie; hy speel ook moderne tjello; sy tjello-ensemble het die *Bachianas Brasileiras* 1 en 5 opgeneem. Hy was in 1969 aangestel as professor van tjello by die Guildhall Musiek - en Dramaskool, en in 1986 ook by die Koninklike Kollege van Musiek in dieselfde hoedanigheid. Behalwe vir klassiek musiek uitvoerings, was sy musiek ook reeds op baie rolprentklankbane te hore soos bv. *We Were Soldiers* deur Nick Glennie-Smith, Gladiator deur Hans Zimmer en Lisa Gerrard en *Tron: Legacy* deur *Daft Punk*.

## Verwysings
Kornel Morawiecki

regs|200px
**Kornel Andrzej Morawiecki** (3 Mei 1941 – 30 September 2019) was 'n Poolse politikus en teoretiese fisikus. Hy is in Warskou gebore. Morawiecki was die stigter en leier van Strydende Solidariteit (Pools: *Solidarność Walcząca*), een van die splinters van die Solidariteit-beweging in Pole gedurende die 1980's. Hy was ook 'n lid van die 8ste wetgewer van die Sejm, waarvan hy ook die Senior Maarskalk was van 12 November 2015 tot sy dood.

Hy was een van die kandidate in die Poolse presidentsverkiesing in 2010, maar het slegs 0,13% van die stemme ontvang en kon toe nie deelneem in die tweede ronde nie.

Sy seun Mateusz Morawiecki is die Eerste Minister van Pole.

Morawiecki sterf op 30 September 2019 in Warskou as gevolg van pankreaskanker.

## Verwysings 
## Eksterne skakels
Sejm

duimnael|Die Sejm se logo.
Die **Sejm** van die Republiek Pole (Pools: *Sejm Rzeczypospolitej Polskiej*) is die die laerhuis van die Poolse parlement. Dit bestaan uit 460 afgevaardigdes wat verkies word deur universele stembriewe en word onder voorsitterskap van 'n spreker wat "Maarskalk van die Sejm van die Republiek Pole" (*Marszałek Sejmu Rzeczypospolitej Polskiej*) genoem is.

Sedert die Tweede Poolse Republiek (1918–1939), verwys "Sejm" slegs na die laerhuis van die parlement; die hoërhuis word die Senaat van die Republiek Pole (*Senat Rzeczypospolitej Polskiej*) genoem.

## Verwysings 
## Eksterne skakels
Tweede Poolse Republiek

duimnael|regs|Vlag van die Republiek, dieselfde as vandag se Pole
duimnael|regs|Kaart van die Republiek in 1930
Die **Tweede Poolse Republiek** verwys na die land van Pole in die periode tussen die Eerste en die Tweede Wêreldoorloë (1918–1939). Amptelik bekend as die Republiek Pole (Pools: *Rzeczpospolita Polska*), die staat is in 1918, na die Eerste Wêreldoorlog, herstig.

Die Tweede Republiek het in 1939 nie meer bestaan toe Pole deur Nazi-Duitsland, die Sowjetunie en die Slowaakse Republiek binnegeval is, en dus begin die Europese teater van die Tweede Wêreldoorlog.

## Eksterne skakels
Markus Jooste

**Markus Johannes Jooste** (22 Januarie 1961 - 21 Maart 2024) was 'n Suid-Afrikaanse sakeman. Hy was van 2000 tot 2017 hoof- uitvoerende beampte van die meubelhandelaar Steinhoff International Holdings. Hy was 'n ywerige perdeteler, en was volgens 'n 2016 berig een van Afrika se rykste mense, met 'n persoonlike waarde van VSA$400 miljoen.  Hy het in 2014 kragte saamgesnoer met Christo Wiese en 'n aggressiewe internasionale uitbreidingsprogram aangepak. Die aandeelprys van hul konglomeraat het in Maart 2016 'n hoogtepunt bereik, wat hul strategie bevoordeel het om vir dividende en verkrygings deur verkope van aandele te betaal. 

Na 'n dispuut met sakevennoot Andreas Seifert, is Europese reguleerders, joernaliste en wetstoepassers gewaarsku oor die konglomeraat se opgeblase wins- en batewaardes, benewens buitebalansstaattransaksies met derde partye, wat veroorsaak het dat Deloitte LLP 'n interne ondersoek geëis het voor hulle die 2017 finansies sou afteken. Jooste het dié eis weerstaan, maar kon nie die Steinhoff-direksie oortuig om nuwe ouditeure aan te stel nie. Jooste het sy bedanking op 5 Desember 2017 ingedien,

Jooste se skielike bedanking is gevolg deur 'n betrokke en uitgerekte polemiek oor Steinhoff se rekeningkundige praktyke in sy Sentraal-Europese besigheid wat terugdateer na 2014. Die gevolglike onsekerheid het daartoe gelei dat sowat €10 miljard (R160 miljard) van Steinhoff se waarde binne 'n kwessie van dae van die markte afgevee is, het Jooste en sy finansiële hoof, Ben la Grange, direk gekoppel aan wydverspreide fiktiewe transaksies en rekeningkundige onreëlmatighede wat daartoe gelei het dat die Stellenbosch-hoofkwartiermaatskappy R870 miljoen van Jooste en R272 miljoen van Ben la Grange geëis het. 'n Dagvaarding wat by die hooggeregshof in Kaapstad ingedien is, het ten doel gehad om salarisse sowel as bonusse te verhaal. was strafregtelike klagte nie aanvanklik verwag nie. Die verwoestende impak op pensioenfondse het veroorsaak dat sommige Suid-Afrikaanse wetgewers ontsteltenis uitgespreek het oor die gebrek aan vervolging, en sommige het die inhegtenisneming van die skuldige partye sonder versuim geëis. Die JSE het Jooste intussen skuldig bevind aan twee oortredings van noteringsvereistes, en 'n maksimum boete van R15 miljoen aan hom persoonlik opgelê, terwyl hy hom verbied het om vir 'n tydperk van 20 jaar as direkteur van 'n genoteerde maatskappy te dien.

Jooste het op 21 Maart 2024 by sy huis in Hermanus vir sy vrou gesê hy gaan stap. Dit was tydens hierdie stap dat hy selfmoord gepleeg het deur homself op 'n strand in die kop te skiet. Hy was 63. Die selfmoord het plaasgevind 'n dag voordat hy homself aan wetstoepassers moes oorgee. Dit kom ook 'n dag nadat hy ingelig is dat hy 'n administratiewe boete van R475 miljoen aan die Finansiële Sektor Gedragsowerheid moet betaal vir sy misleiding van die markte oor die finansiële toestand van die meubelhandelaar Steinhoff tussen 2014 en 2017. Die FSCA het Jooste ingelig dat hy beplan om 'n kriminele saak te voer, met berigte wat lui dat Jooste binnekort in hegtenis geneem sou word.

## Verwysings
Muhajir's

Die mense van **Muhajir** (ook Mahajir en Mohajir gespel) (Oerdoe: مہاجر) is Moslem-immigrante, van multietniese oorsprong, en hul nasate, wat na die onafhanklikheid van Pakistan van verskillende streke van Indië na Pakistan gemigreer het. Alhoewel baie van hulle verskillende tale op moedertaal praat, word hulle hoofsaaklik geïdentifiseer as inheemse Oerdoe-sprekers en word hulle dus Oerdoe-sprekendes genoem. Die term Muhajirs verwys meestal na die Moslem-migrante uit Indië wat hulle in die stedelike Sindh gevestig het.

## Etimologie 
Die Oerdoe-term muhājir (Urdu: مہاجر) kom van die Arabiese muhājir (Arabies: مهاجر), wat 'n 'immigrant' beteken, en die term word in die vroeë Islamitiese geskiedenis aan die migrasie van Moslems. Na die onafhanklikheid van Pakistan het 'n beduidende aantal Moslems geëmigreer of uit die gebied geëmigreer wat Indië gebly het. Na die verdeling het 'n groot bevolkingsuitruiling tussen die twee nuutgestigte state plaasgevind. In die onluste wat die verdeling in die Punjab-gebied voorafgegaan het, is tussen 200.000 en 2.000.000 mense dood in die vergeldende volksmoord. UNHCR skat dat 14 miljoen Hindoes, Sikhs en Moslems tydens die verdeling verplaas is; dit was die grootste massamigrasie in die geskiedenis van die mens.

Die meeste migrante wat hulle in die Punjab-provinsie van Pakistan gevestig het, kom uit die hedendaagse Indiese state Punjab, Haryana, Himachal Pradesh en Delhi, terwyl ander afkomstig is van Jammu en Kashmir, Rajasthan en die Verenigde Provinsies.

Migrante wat na die Sindh-provinsie van Pakistan verhuis het, kom uit die destydse Britse Indiese provinsies Bombay, Sentraal-provinsies, Berar en die Verenigde Provinsies, sowel as die hoofstate Hyderabad, Baroda, Kutch en die Rajputana-agentskap. Die meeste van hierdie migrante het hulle in die stede en stede van Sindh gevestig, soos Karachi, Hyderabad, Sukkur en Mirpurkhas.

Baie mense wat Urdu gepraat het, of dialekte van die taal soos Dakhani, Khariboli, Awadhi, Bhojpuri, Mewati, Sadri, Marwari en Haryanvi en het algemeen bekend gestaan ​​as Muhajirs. Oor 'n periode van 'n paar dekades deel hierdie uiteenlopende groepe die gemeenskaplike ervaring van migrasie, en politieke opposisie teen die militêre regime van Ayub Khan en sy burgerlike opvolger Zulfiqar Ali Bhutto het ontwikkel of geassimileer tot 'n duidelike etniese groepering.

## Eksterne skakels
Bei

**Bei** is 'n Turkse titel vir 'n kaptein, wat tradisioneel gebruik word vir die leiers of heersers van verskillende gebiede in die Ottomaanse Ryk. Die vroulike ekwivalente titel was begum. Die streke of provinsies waar 'beis' regeer het of wat hulle geadministreer het, word *beilik* genoem; dit beteken iets soos "khanaat", "emiraat" of "prinsdom", of andersins "provinsie".

Vandag word die woord steeds formeel gebruik as 'n sosiale titel vir mans. Dit volg op die naam en word gewoonlik by voorname gebruik en nie met van nie.

Die woord het Engels ingevoer uit Turks  *bey*, self afgelei van Oud-Turkies *beg*, wat - in die vorm *bäg* - alreeds in die Orkhon-inskripsies (8ste eeu n.C.) genoem is en meestal vertaal word as 'stamleier'.  Die eintlike oorsprong van die woord word steeds betwis, hoewel dit meestal saamstem dat dit 'n leningwoord was, This Turkic word is usually considered a borrowing from an Iranian language. Die Duitse Turkoloog Gerhard Doerfer beoordeel die afleiding van Iraanse egter as oppervlakkig aantreklik, maar redelik onseker, en het gewys op die moontlikheid dat die woord werklik Turkies kan wees.

## Sien ook 
* Skanderbeg
* Ottomaanse titels

## Verwysings 
## Eksterne skakels 
* "Bey" at *Encyclopaedia of the Orient*.
Läyliäinen

**Läyliäinen** is 'n dorp in Loppi, Finland. Dit is in die suide van Finland naby die Loppijärvi-meer op sowat 60 km van die hoofstad van Finland, Helsinki, geleë. Bevolking van bykans 900.

## Bronne 
* Kallenautio, Jorma (1976). Lopen historia kunnallisen itsehallinnon aikana. Lopen kunta, seurakunta ja manttaalikunta. .
* Alhainen, Aatos (1999). Wanhan waltatien warrelta – kyläkirja Lopen kunnan Läyliäisistä. Läyliäisten kylätoimikunta. .

## Verwysings
Antal Doráti

duimnael|Antal Doráti (1962)
**Antal Doráti** (Hongaars:ˈɒntɒl ˈdoraːti; 9 April 1906 – 13 November 1988) was 'n Hongaars-gebore dirigent en komponis van Joodse afkoms, wat in 1943 'n genaturaliseerde burger van die VSA geword het. 

## Loopbaan
Doráti het poste gehou as hoofdirigent van die volgende orkeste:
* Ballet Russe, Musiekdirekteur (1937-1941).
* Amerikaanse Ballet Teater-orkes (1941–1945).
* Dallas Simfonieorkes (1945–48)
* Minnesota Simfonieorkes (1949–60)
* BBC Simfonieorkes (1963–66), wat hom vaarwel geroep het deur sy *Simfonie in Vyf Bewegings* en sy *Madrigale-suite* te speel.
* Koninklike Stockholm Filharmoniese Orkes (1966–74), saam met wie hy sy *Simfonie No. 1* en sy *Simfonie No. 2, "Querela Pacis"* op die BIS plate-etiket opgeneem het. Hy het die orkes op sy eerste internasionale toer geneem.
* Nasionale Simfonieorkes in Washington, D.C. (1970–77).
* Detroit Simfonieorkes (1977–81)
* Koninklike Filharmoniese Orkes (1975–79)

## Verdere leeswerk
*
*Dorati, Antal. *Notes of Seven Decades*, Hodder & Stoughton, Londen, 1979.
*Chlupaty, Richard. *Antal Dorati and the Joy of Making Music*, The Antal Dorati Centenary Society, Bournemouth, 2006
*Chlupaty, Richard. *Antal Dorati and his Recorded Legacy*, The Antal Dorati Centenary Society, Bournemouth, 2013
Chlupaty, Richard. Antal Dorati and the Joy of Making Music, The Antal Dorati Centenary Society, Bournemouth, ebook 2018

## Verwysings
## Eksterne skakels
*Antal Doráti Amptelike webwerf
*
*Antal Dorati Centenary Society 
*Antal Doráti onderhoud, 3 November 1985
Dmitri Aleksejef

**Dmitri Aleksejef** (Russies: |Дмитрий Константинович Алексеев, *Dmitrij Konstantinovič Alekseev*, gebore op 10 Augustus 1947 in Moskou) is 'n Russiese pianis. Hy het aan die Moskouse Konservatorium gestudeer, en bykomend hiertoe ook onder Dmitri Bashkirov. In die 1970's het Aleksejef sy buiging in Londen, Wene, Chicago en New York gemaak. Hy het in 1975 die Leeds Internasionale Pianoforte Kompetisie gewen.

Met ingang 2010 gee hy onderwys aan die Koninklike Kollege van Musiek in Londen. Hy word verteenwoordig deur IMG Artists.Aleksejef se aansienlike repertorium, waarvan 'n groot deel reeds opgeneem is, sluit werke deur Skriabin, Schumann, Brahms, Prokofiëf, Chopin, Rachmaninoff en Sjostakowitsj in. Hy het ook vir Barbara Hendricks op die klavier begelei.

## Geselekteerde diskografie 
*Brahms: Klavierwerke, Ops. 76 en 116-119 / Schumann: *Études Symphoniques* (EMI) 
*Chopin: Walse (Volledig) (EMI Seraphim)
* Frédéric Chopin: Preludes (Volledig) (EMI)
* Grieg/Schumann: Klavierconcertos - met Temirkanov, Koninklike Filharmoniese Orkes (EMI)
* Medtner: Klavierconcerto No 1; Klavierkwintet - met Lazarev, BBC SO (Hyperion)
* Prokofiĕf: Klavierconcertos Nos. 2 & 3 - met Temirkanov, Koninklike Filharmoniese Orkes (EMI)
* Rachmaninoff: Preludes; Morceaux, Fantasie; Moments Musicaux (Virgin Classics)
* Sergei Rachmaninoff: ''Rapsodie op 'n Tema van Paganini* - met Temirkanov, Sint Petersburg FO (RCA)
* Sergei Rachmaninoff: Klavierconcerto No. 2; Drie Preludes - met Fedoseyev, Koninklike Filharmoniese Orkes (EMI)
* Sergei Rachmaninoff/Nikolai Medtner: Musiek vir Twee Klaviere - met Nikolai Demidenko (Hyperion)
* Skriabin: Sonates (Volledig) (Brilliant Classics)
* Aleksander N. Skriabin: *Prometheus* - met Muti, Philadelphia SO (EMI)
* Sjostakowitsj: Klavierconcertos Nos. 1 & 2; *Assault on the Beautiful Gorky'' - met Jerzy Maksymiuk, Engelse Kamerorkes (Classics for Pleasure/EMI)

## Verwysings
Jerzy Maksymiuk

duimnael|Jerzy Maksymiuk in 2011
**Jerzy Jan Maksymiuk** (gebore op 9 April 1936) is 'n Poolse dirigent, pianis en komponis.

## Lewe 
Maksymiuk is in Grodno, Tweede Poolse Republiek (nou Belarus) gebore. Hy het viool, klavier, dirigeer en komposisie by die Warskou Konservatoria studeer. In 1964 het hy eerste prys tydens die Paderewski Klavier-kompetisie gewen. Dirigeer het egter gou sy hoof belangstelling geword. Terwyl hy gewerk het by die Warskou-teater het hy die Poolse Kamerorkes gevorm, wat sy Britse debuut in 1977 gemaak het en daarna regoor die wêreld getoer het. Tussen 1975 en 1977 het Jerzy Maksymiuk ook die titel van Hoofdirigent gehou by die Poolse Nasionale Radio-simfonieorkes.  In 1993 het hy hoofdirigent van die Krakowse Filharmoniese Orkes geword.

Maksymiuk was vanaf 1983 tot 1993 Hoofdirigent van die BBC Skotse Simfonieorkes (BBC SSO), saam met wie hy elke seisoen verskyn het tydens die Henry Wood Promenade-konserte in Londen. Hulle het saam verskeie oorsese toere onderneem. Maksymiuk is tans die BBC SSO se Dirigent-Laureaat. Maksymiuk het in Brittanje ook die BBC Nasionale Simfonieorkes van Wallis, BBC Filharmoniese Orkes, Stad Birmingham Simfonieorkes, Londen Simfonieorkes, Londen Filharmoniese Orkes en The Philharmonia gedirigeer. Bykomend hiertoe het hy baie orkeste in Europa, die VSA, Japan, Australië en Israel gedirigeer. In April 1990 was 'n eredoktorsgraad van Lettere en Wysbegeerte aan hom toegeken deur Strathclyde Universiteit. Sy opnames sluit die eerste nie-geredigeerde uitvoering in die Weste van Ignacy Jan Paderewski se massiewe Simfonie in B mineur, "Polonia", welke hy ook in Pole uitgevoer het, in.

## Verwysings 
## Eksterne skakels
Wiktor Janoekowitsj

**Wiktor Fedorowitsj Janoekowitsj** (Oekraïens: Віктор Федорович Янукович; gebore 9 Julie 1959 in Jenakijewe) is 'n Oekraïense politikus. Hy het vanaf 25 Februarie 2010 tot 22 Februarie 2014 as president van Oekraïne gedien.

Janoekowitsj is in Jenakijewe in 'n werkersklasgesin van Belarussiese immigrante gebore. Nadat hy wees gelaat is, het hy sy tienerjare by sy ouma deurgebring. In 1967 en 1970 is hy twee keer gevangenisstraf opgelê weens roof en geweld. Van 1969 af werk hy as gasinstalleerder in 'n metaalfabriek, en van 1972 af as elektrisiën by 'n plaaslike busonderneming. In 1980 studeer hy meganiese ingenieurswese aan die Politegniese Instituut van Donetsk. Kort daarna word hy lid van die Kommunistiese Party van die Sowjetunie en kry hy 'n bestuursposisie in die vervoersektor, waarin hy vinnig sou styg.

Gedurende sy politieke loopbaan het Janoekowitsj 'n verskeidenheid regeringsposte beklee. Op 7 Februarie 2010 het hy in die tweede ronde van die Oekraïense presidensiële verkiesing 'n oorwinning behaal.

## Verwysings 
## Eksterne skakels
Röykkä

**Röykkä** [ˈrøɥkˈkæ], is 'n dorp in Nurmijärvi, Finland. Dit is in die suide van Finland naby die Sääksjärvi-meer op sowat 45 km van die hoofstad van Finland, Helsinki, geleë. Die dorp het 'n bevolking van bykans 1 700.

## Verwysings 
## Eksterne skakels
Traktus (liturgie)

Die **traktus** (oftewel die ***cantus tractus***) is die Rooms-Katolieke liturgiese solosang van 'n psalmmelodie. Dit is die misgesang wat vanaf Septuagesima-sondag (die negende Sondag voor Pase) tot Pase reg ná die trapgesang (graduaal) in die plek van die Alleluia gesing word. Dit is deel van die Proprium van die mis.

Kenmerke van die traktus sluit in:

* Dit is geskryf in die tweede (hipodoriese) of agtste (hipomiksolidiese) kerktoonsoort; 
* dit word nie deur 'n responsorium of antifoon onderbreek nie; en
* dit vervang die Alleluia op boetedae en in die Vastyd.

Die traktus se oorsprong lê by die Joodse psalms.
The Cloisters

duimnael|The Cloisters, soos gesien vanaf die ingang tot die museumkompleks
**The Cloisters** is 'n museum in Fort Tryon Park in Washington Heights, Manhattan, New York, wat op Europese Middeleeuse boukuns, beeldhoukuns en dekoratiewe kunste fokus, waarby die klemtoon op die Romaanse en Gotiese stylperiodes val. Die museum, wat deur die *Metropolitan Museum of Art (MoMA)* bestuur word (en derhalwe dikwels ook ***The Met Cloisters*** genoem word), vertoon sy omvattende versameling van Middeleeuse kunswerke in die gerekonstrueerde argitektoniese konteks van Franse kloosters - vandaar ook sy naam. 

Die museumkompleks het rondom vier kloosters ontstaan - Cuxa, Saint-Guilhem, Bonnefont en Trie - wat deur die Amerikaanse beeldhouer en kunshandelaar George Grey Barnard (1863–1938) in Europa gekoop is. Hulle is daar tussen 1934 en 1939 uitmekaargehaal en vervolgens na New York verskeep. Die kloosterfragmente is deur die finansier en filantrop John D. Rockefeller, Jr. vir die museum gekoop wat op 'n heuwel bo-oor die Hudsonrivier ontstaan en sy deure op 10 Mei 1938 vir die publiek geopen het. Die kunswerke, wat hier uitgestal word, het hul oorsprong onder meer in die versamelings van J. P. Morgan en Joseph Brummer.

## Eksterne skakels
Suraphol Sombatcharoen

**Suraphol Sombatcharoen** (25 September 1930 - 16 Augustus 1968) (Thai: สุรพล สมบัติเจริญ) was 'n Thai Luk thung sanger. Hy is die 'Koning van Luk Thung' genoem en was een van die eerste groot sterre van Thailand se eie country-musiekgenre. Hy is dood geskiet terwyl hy in sy eie motor gesit het ná 'n optrede in Nakhon Pathom.

## Eksterne skakels
2034

Die **jaar 2034** sal gewone jaar wees wat volgens die Gregoriaanse kalender op 'n Sondag sal begin. Dit sal die 34ste jaar van die 21ste eeu n.C. wees. Soos ander gewone jare sal die jaar 12 maande, 52 weke en 365 dae hê.

## Gebeure 
* 10 Februarie – Die 27ste Olimpiese Winterspele begin in Salt Lake City.
* 26 Februarie – Afsluitingseremonie van die Olimpiese Winterspele 2034.
* 10–19 Maart – Die 16de Paralimpiese Winterspele sal in Salt Lake City gehou word.
* 18 Mei – Hemelvaartsdag.
* November-Desember – Die 25ste Sokker-Wêreldkampioenskap word in Saoedi-Arabië aangebied, presies eenhonderd jaar ná die tweede toernooi in 1934.
* 15 Augustus – Mariahemelvaart.
Paulo Londra

duimnael|216x216px
**Paulo Ezequiel Londra Farías**, beter bekend as **Paulo Londra** (Córdoba, Argentinië; 12 April 1998) is 'n Argentynse kletsrymer, sanger, liedjieskrywer en musikant.

## Verwysings 
## Eksterne skakels
Kang Seul-gi

duimnael|220px|Kang Seul-gi
**Kang Seul-gi** (Koreaans: 강슬기) (gebore 24 Februarie 1994) is 'n Suid-Koreaanse popsangeres.

## Verwysings 
## Eksterne skakels
Hoofstuk Een van die Grondwet van Suid-Afrika

**Hoofstuk 1 van die Grondwet van Suid-Afrika**, getiteld **Grondliggende Bepalings**, bevat ses afdelings, waaronder die nasionale beginsels van die grondwet, omskryf die vlag en volkslied van die land en spesifiseer die amptelike tale en beginsels van die regering se taalbeleid.

Afdeling 1, "Republiek van Suid-Afrika", omskryf Suid-Afrika as " 'n, soewereine, demokratiese staat" en noem die grondliggende waardes van die land as:

* Menswaardigheid, die bereiking van gelykheid en die bevordering van menseregte en vryhede. 

* Nie-rassigheid en nie-seksisme. 

* Oppergesag van die grondwet sowel as oppergesag van die reg. 

* Universele stemreg vir volwassenes, 'n nasionale gemeenskaplike kieserslys, gereelde verkiesings en 'n veelparty-stelsel van demokratiese regering om aanspreeklikheid, responsiwiteit en openheid te verseker.

Hierdie gedeelte is dieper verskans as die res van die grondwet; dit vereis dat driekwart (300) van die lede van die Nasionale Vergadering en ses van die nege provinsiale afvaardigings in die Nasionale Raad van Provinsies moet ooreenkom om dit te wysig.

Afdeling 2, "Oppergesag van die Grondwet", is die oppergesagsklousule; dit verklaar dat enige ander wet of optrede wat strydig is met die grondwet, ongeldig is. Hierdie afdeling gee die konstitusionele hof en die ander howe die bevoegdheid om die handelinge van die parlement om te keer, elemente van die gemenereg en optrede van die uitvoerende gesag wat ongrondwetlik is.

Afdeling 3, "Burgerskap", verklaar dat daar 'n gemeenskaplike Suid-Afrikaanse burgerskap is, en dat alle burgers gelyke regte en verantwoordelikhede het. Dit is 'n reaksie op die apartheidsbeleid waarin die regering die Suid-Afrikaanse burgerskap van baie swart mense herroep het, wat hulle eerder as burgers van die nominaal onafhanklike Bantoestans maak.

]]
Afdeling 4, "Volkslied", laat die President toe om die volkslied deur middel van proklamasie te spesifiseer.

]]
Afdeling 5, "Nasionale vlag", omskryf die nasionale vlag aan die hand van Bylae 1, wat 'n gedetailleerde meetkundige beskrywing bevat.

Afdeling 6, "Tale", bevat 'n lys van die amptelike tale, geïdentifiseer as Sepedi, Sesotho, Setswana, siSwati, Tshivenda, Xitsonga, Afrikaans, Engels, isiNdebele, isiXhosa en isiZulu. Dit stel ook basiese beginsels van 'n taalbeleid op, wat vereis dat die regering die gebruik van inheemse tale moet bevorder, terwyl die nasionale, provinsiale en plaaslike regering die praktiese en demografiese faktore in ag moet neem by die keuse van tale vir die regering. Die afdeling stig ook die Pan-Suid-Afrikaanse Taalraad (Pansat), wat die gebruik van die amptelike tale, die Khoi-, Nama- en San-tale moet bevorder en respek vir ander tale wat deur gemeenskappe of godsdienstige groepe in Suid-Afrika gebruik word, moet bevorder.

## Eksterne skakels 
* Teks van Hoofstuk 1 (In Engels)
* Blad oor die grondwet by die Grondwetlike hof
2036

Die **jaar 2036** sal 'n skrikkeljaar wees wat volgens die Gregoriaanse kalender op 'n Dinsdag sal begin. Dis sal die 36ste jaar van die 21ste eeu n.C. wees. In teenstelling met gewone jare sal die jaar 366 dae en 'n 29 Februarie hê.
Sisi Khampepe

**Sisi Virginia Khampepe** (gebore 8 Januarie 1957) is 'n regter in die Konstitusionele Hof van Suid-Afrika.

## Agtergrond 
Khampepe is in Soweto gebore. Sy het haar B.Proc-graad aan die Universteit van Zoeloeland verwerf en haar LLM-graad by die Harvard Law School.

## Verwysings